# Alfred Perenya

### De Viquipèdia

Alfred Perenya va néixer a Lleida l'any 1882. Advocat de professió, sempre mostrà molt d’interès en la difusió de la llengua catalana a nivell ciutadà (treball incansable compartit amb Humbert Torres i Barberà). Destacà pel seu pensament crític a favor del món de l’obrer i la preocupació per la seva cultura i la seva salut, tema que l’animà a dur a terme iniciatives com el Casal Social de la Joventut Republicana de Lleida i el Camp d’Esports, dues de les obres més importants que es van fer a Lleida en aquells anys. Fou membre fundador del Partit Republicà Català.

El seu lligam amb associacions culturals del moment quedà palès en entitats com el Centre Excursionista de Lleida, entitat de la qual fou vicepresident i des d’on endegà la celebració del Primer Congrés excursionista Català. Així va ser que, davant la seva prematura mort, el 1932, es va creure oportú compensar el seu esforç amb la col·locació d’una placa en record del “Patrici Perenya” justament en una de les cantonades del d’aleshores recentment inaugurat edifici de l'Escola del Treball. Posteriorment, amb l’arribada del franquisme, fou destruïda, i no va ser fins el passat 14 de gener de 2007, dia commemoratiu del 75è aniversari de l’Escola del Treball, que es tornà a restituir al seu lloc original.

Obtingut de "http://ca.wikipedia.org../../../a/l/f/Alfred_Perenya_976b.html"

Categories: Lleidatans | Advocats catalans

##### Views

- Article
- Discussió
- Revisió actual

##### Cerca